મહિલાઓની સુરક્ષા માટે ગુજરાત રાજ્ય સબ સલામત, ગુજરાતમાં દીકરીઓ સુરક્ષીત, મોડી રાત્રી સુધી દીકરીઓ ભય વગર ફરી શકતી હોવાની તમામ ગુલબાંગો ભાજપ સરકારમાં વડાપ્રધાન નરેન્દ્ર મોદીથી લઇ અત્યારના ગૃહ રાજ્ય મંત્રી સુધી સૌ કોઈ પોકારે છે, પરંતુ વાસ્તવિકતા એ છે કે, ભારતીય જનતા પાર્ટીના શાસનમાં મહાનગર હોય કે કોઈ પછાત જીલ્લો હોય, જાણે કાયદો-વ્યવસ્થા જ ના હોય તે હદે બળાત્કારની ઘટનાઓ નોંધાઇ છે. છેલ્લાં બે વર્ષમાં ગુજરાતમાં બળાત્કારની ૧૮૮૭ ઘટનાઓ પોલીસ દફતરે નોંધાઇ છે અને નહીં નોંધાતી આવી રોજબરોજની ઘટનાઓ જોઈએ તો તે ૨૦૦૦થી ઓછી નહીં જ હોય. તે પ્રમાણે ગુજરાત રાજ્યમાં દરરોજ સરેરાશ ત્રણથી ચાર બળાત્કારના બનાવો છડેચોક બનતા રહે છે.